**ZAPISNIK SA 13. SJEDNICE GOSPODARSKOG VIJEĆA GRADA PLETERNICE**

**Datum održavanja: 24**.05.2022.

**Vrijeme**: 11:00-12:00

**Mjesto održavanja**: Interpretacijski centar Terra Panonica

**Prisutni**: članovi gospodarskog vijeća, prema potpisnoj listi u prilogu, gradonačelnica grada Pleternice, gđa Marija Šarić, zamjenik gradonačelnice gdin Domagoj Katić, gospodarstvenici s područja Grada Pleternice.

**Tijek:**

Sjednicu je otvorila Marija Šarić, predsjednica Gospodarskog vijeća te pozdravila prisutne, posebno članove Gospodarskog vijeća. Prezentirana je Strategija, odnosno Plan razvoja Grada Pleternice za razdoblje 2021.-2027. s naglaskom na analizu stanja, mjere i strateške ciljeve.
Također su prezentirani projekti koji se planiraju realizirati u narednom razdoblju.

Sukladno analizi stanja, neka od glavnih obilježja su:

Broj stanovnika 11.323 – 9.349 (2021)

Broj novorođene djece – 99 (2020.), 92 (2021.)

Broj poduzetnika 152 (2020.) – 162 (2021.)

Broj obrtnika 105 (2020.) – 116 (2021.)

Broj poljoprivrednih gospodarstava (2021.) – 1.774

Broj udruga 94

Broj registriranih ležajeva – 22 (2016.), 45 (2018.), 84 (2020.), 114 (2022.).

Prijedlog vizije razvoja grada: Grad Pleternica je u 2027. inovativan i moderan europski grad koji kroz održivi razvoj gospodarstva, prepoznatljivih turističkih sadržaja, očuvane baštine te izgrađene infrastrukture čini mjesto ugodnog življenja za svoje građane.

Prijedlog četiri područja razvojnih potencijala i potreba:

1. Razvojne potrebe i potencijali razvoja poduzetništva, obrtništva, poljoprivrede i turizma

2. Razvojne potrebe i potencijali socijalnog uključivanja građana, socijalne pomoći i civilnog društva

3. Razvojne potrebe i potencijali prostornog planiranja, prometne povezanosti i infrastrukture

4. Razvojne potrebe i potencijali očuvanja prirode, energetske učinkovitosti i digitalne tranzicije.

Nakon prezentacije planiranih projekata za svako do navedenih razvojnih potencijala, članovi gospodarskog vijeća iskazali su zadovoljstvo i podršku planu razvoja.

Sjednica Gospodarskog vijeća završila je u 12:00.